# **ACADEMIA DE STUDII ECONOMICE DIN BUCUREŞTI**

Consiliul Studiilor Universitare de Doctorat

 Aprobat HCA nr. 182/19.03.2025

**NORME INTERNE**

**ALE CONSILIULUI PENTRU STUDIILE UNIVERSITARE DE DOCTORAT PRIVIND PARTICIPAREA STUDENȚILOR - DOCTORANZI DIN ACADEMIA DE STUDII ECONOMICE DIN BUCUREȘTI LA CONFERINȚE NAȚIONALE ȘI INTERNAȚIONALE ȘI DECONTAREA TAXELOR DE PUBLICARE A ARTICOLELOR INDEXATE WEB OF SCIENCE**

1. **PARTICIPAREA DOCTORANZILOR LA CONFERINȚE NAȚIONALE ȘI INTERNAȚIONALE**

**Art. 1.** Studenții- doctoranzi din Academia de Studii Economice din București înmatriculați **în primii patru ani de studii sau în perioada de prelungire**, au dreptul de a beneficia de finanțare pentru participare la conferințe interne și internaționale, pentru prezentarea unei lucrări, în limitele bugetare aprobate de către Senatul ASE prin Bugetul de venituri și cheltuieli anual al ASE.

**Art. 2.** Pentru a putea fi validată în cadrul cercetării doctorale, participarea studenților - doctoranzi la conferințe interne sau internaționale trebuie să îndeplinească cumulativ următoarele condiții:

1. conferința să aibă caracter ştiințific;
2. perioada de participare să se încadreze **în cei patru ani ai studiilor doctorale sau în perioadele de prelungire;**
3. lucrarea ştiințifică să fie legată de tema cercetării doctorale precizată în cadrul PID;
4. lucrarea să aibă specificată apartenența instituțională a autorului/autorilor şi să menționeze numele finanțatorului:

*„This paper was co-financed by The Bucharest University of Economic Studies during the PhD program”.*

**Art 3.** Vor fi finanțate, cu prioritate, conferințele științifice indexate în anii anteriori în baza de date Web of Science.

**Art. 4.** Aprobarea participării la conferințe se va efectua în ordinea depunerii solicitărilor, în limita fondurilor disponibile.

**Art. 5.** În vederea obținerii aprobării finanțării participării la o **conferință internațională**, care presupune deplasarea în străinătate, doctoranzii din cadrul Academiei de Studii Economice din București, vor depune, cu minim 30 zile calendaristice înainte de efectuarea deplasării, la Biroul CSUD, următoarele documente:

1. *Cererea de finanțare* a participării la conferințe interne/internaționale (*Anexa 1*);
2. *Formularul de înscriere* pentru participarea la conferințe (*Anexa 2* – document imprimat față/verso);
3. Documentul justificativ privind acceptarea lucrării spre prezentare în cadrul conferinței (scrisoare / e-mail de acceptare şi / sau copie a programului conferinței);
4. Declarație de luare la cunoștință și consimțământ asupra prelucrărilor de date cu caracter personal (*Anexa 4*).

**5.1**. În vederea obținerii aprobării finanțării participării la o **conferință națională**, care presupune deplasarea în țară, doctoranzii din cadrul Academiei de Studii Economice Economice din București, vor depune, cu minim 15 zile calendaristice înainte de efectuarea deplasării, la Biroul CSUD, următoarele documente:

1. *Cererea de finanțare* a participării la conferințe interne/internaționale (*Anexa 1*);
2. *Formularul de înscriere* pentru participarea la conferințe (*Anexa 2* – document imprimat față/verso);
3. Documentul justificativ privind acceptarea lucrării spre prezentare în cadrul conferinței (scrisoare / e-mail de acceptare şi / sau copie a programului conferinței);
4. Declarație de luare la cunoștință și consimțământ asupra prelucrărilor de date cu caracter personal (*Anexa 4*).

**5.2.** În cazul în care participarea studentului – doctorand la conferința internațională/națională va fi online, studentul - doctorand poate depune documentele justificative pentru decontarea participarii la conferința online, înainte de desfășurarea conferinței sau în cel mult 15 zile calendaristice de la participarea la conferință.

**Art. 6.** Participarea la conferință va fi aprobată de către conducătorul de doctorat, avizată de către directorul Școlii doctorale (prin semnarea formularului de înscriere elaborat de către studentul - doctorand) și validată de către Consiliul pentru Studiile Universitare de Doctorat.

**Art. 7.** Categoriile de cheltuieli eligibile pentru decontare în cadrul proiectului sunt: taxe de participare la conferințe, cheltuieli de transport, cheltuieli de cazare.

**Art. 8.** Plafoanele de cheltuieli, pe an universitar, pentru un student - doctorand, prevăzute pentru prezentarea lucrărilor la conferințe **susținute de către** Academia de Studii Economice Economice din București sunt:

1. **pentru participarea la conferințe organizate pe teritoriul României suma maximă ce poate fi decontată este de 3000 lei** și include taxele de participare la conferință, cheltuielile de transport şi cheltuielile de cazare, conform dispozițiilor legale în vigoare;
2. **pentru participarea la conferințe internaționale: suma maximă ce poate fi decontată este de 5000 lei** și include taxele de participare la conferință, cheltuielile de transport şi cheltuielile de cazare (pentru maxim 3 nopți de cazare), conform dispozițiilor legale în vigoare.

**Art. 9.** Cheltuielile care depăşesc plafoanele eligibile (ca durată sau sumă) vor fi suportate de către studentul doctorand.

**Art. 10.** Pentru o lucrare ştiințifică cu mai mulți autori, prin acest tip de acțiune-suport se va finanța o singură participare.

**Art. 11.** Nu se decontează cheltuielile de transport şi cazare pentru participanții la conferințe organizate în localitatea de domiciliu a acestora.

**Art. 12.** După aprobarea de către CSUD a deplasării la conferință, studenții doctoranzi vor respecta procedurile pentru deplasări interne și internaționale existente la nivelul Academiei de Studii Economice din București.

**Art. 13.** Pentru finalizarea decontului conferinței, studentul - doctorand trebuie să depună la *Serviciul Financiar* (sala 5206-clădirea *Stanislas Cihoschi,* sau la adresa de email:  financiar@net.ase.ro următoarele documente:

- dovada accepării articolului la conferință;

- dovada plății;

- Anexele 1 și 2, aprobate în ședință CSUD (pe care le primeste pe e mail de la Biroul CSUD, după ședința CSUD)

-extras pentru contul în care urmează să se vireze sumele aprobate spre decontare.

**Art. 14.** În cazul deplasărilor în străinătate, documentele aprobate în ședința CSUD pentru participarea la **conferințele externe** (Anexa 1 și Anexa 2), vor fi incarcate in platforma [deplasari.ase.ro](https://deplasari.ase.ro/)

**Art. 15.** În cazul în care studentul doctorand solicită suportarea cheltuielilor de transport/cazare și nu efectuează deplasarea din vina sa, este obligat să plătească sumele respective.

***Notă: În situația în care se solicită transport cu avionul, vă aducem la cunoștință că biletele de avion se ahiziționeză doar prin Direcția Achiziții Publice din Academia de Studii Economice din București.***

**PUBLICAREA ARTICOLELOR INDEXATE WEB OF SCIENCE**

**Art. 16.** Studenții- doctoranzi din Academia de Studii Economice din București înmatriculați **în primii patru ani de studii** sau în perioada de prelungire, au dreptul de a beneficia de finanțare pentru decontarea taxei de publicare a articolelor științifice indexate Web of Science, în limitele bugetare CSUD, aprobate de către Senatul ASE prin Bugetul de venituri și cheltuieli anual al ASE.

**Art. 17.** Sunt eligibile pentru decontare taxele de publicare a articolelor științifice publicate în reviste indexate Web of Science, cu AIS diferit de 0.

**Art. 18.** Pentru a putea beneficia de decontarea taxei de publicare, studentul - doctorand, autor sau coautor al lucrării respective, trebuie să îndeplinească cumulativ următoarele condiții:

1. lucrarea ştiințifică să fie legată de tema cercetării doctorale precizată în cadrul PID;
2. lucrarea științifică să fie încadrată la categoria *article/review paper*;
3. lucrarea să fie publicată într-o revistă indexată Web of Science, conform prevederilor art. 2
4. lucrarea să aibă specificată apartenența instituțională a autorului/autorilor şi să menționeze numele finanțatorului:

*„This paper was co-financed by The Bucharest University of Economic Studies during the PhD program”.*

**Art. 19.**Fiecare student doctorand, eligibil, poate solicita decontarea taxei de publicare pentru maxim 2 articole pe an, în calitate de autor sau coautor.

**Art. 20.** În situația în care un articol pentru care se solicită decontarea are mai multi autori, taxa de publicare se împarte la numărul de autori, iar susținerea financiară a publicării se face numai pentru partea corespunzătoare studenților - doctoranzi din ASE, care îndeplinesc condițiile de la art. 16.

**Art. 21.** Pentru a putea beneficia de decontarea taxei de publicare, studentul - doctorand va depune la biroul CSUD, în cel mult 30 zile de la publicarea articolului în revistă, următoarele documente:

1. cerere de decontare a taxei de publicare a articolului publicat într-o revistă Web of Science, în condițiile respectării art. 16 și 17, cu avizul conducătorului de doctorat, al Direcției Managementul Cercetării și Inovării (cercetare@ase.ro) și al directorului școlii doctorale (*Anexa 3*);
2. dovada publicării articolului într-o revistă indexată Web of Science;
3. dovada încadrării revistei în Web of Science , cu AIS nenul;
4. dovada plății taxei de publicare;
5. declarație de luare la cunoștință și consimțământ asupra prelucrărilor de date cu caracter personal (*Anexa 4*).

**Art. 22.** Pentru finalizarea decontului taxei de publicare, studentul - doctorand trebuie să depună la Serviciul Financiar (sala 5206-clădirea Stanislas Cihoschi sau la adresa de email:  financiar@net.ase.ro) următoarele documente:

1. cererea de decontare a taxei de publicare a articolului (*Anexa 3*), pe care o va primi pe email de la biroul CSUD, cu avizul CSUD, după desfășurarea ședinței CSUD ;
2. dovada publicării articolului într-o revistă indexată Web of Science;
3. dovada plății taxei de publicare;
4. extras pentru contul în care urmează să se vireze sumele aprobate spre decontare;

**Art. 23.** Cererile de solicitare a decontării taxelor de publicare se avizează în ordinea depunerii lor, până la epuizarea bugetului disponibil într-un an calendaristic.

**Art. 24. Prelucrarea datelor cu caracter personal**

În aplicarea prezentelor Norme Interne ale Consiliului pentru Studiile Universitare de Doctorat privind participarea studenților - doctoranzi din Academia de Studii Economice din București la conferințe naționale și internaționale și decontarea taxelor de publicare a articolelor indexate Web of Science, denumite în continuare prezentele Norme, prelucrarea datelor cu caracter personal se efectuează în concordanță cu prevederile[[1]](#footnote-1) GDPR, după cum urmează:

1. Persoanele vizate se regăsesc în una dintre situațiile evidențiate în continuare, astfel:
	1. studenți - doctoranzi ai ASE din București, care, potrivit prezentelor Norme Interne, au dreptul de a beneficia de finanțare pentru participare la conferințe interne și internaționale, pentru prezentarea unei lucrări, precum și de a beneficia de decontarea cheltuielilor efectuate pentru publicarea unor articole științifice în reviste din străinătate cotate Web of Science, cu AIS nenul, în limitele bugetare aprobate de către Senatul ASE prin Bugetul de venituri și cheltuieli anual al ASE din București
	2. salariați ai ASE ca personal didactic și/sau de cercetare și care au calitatea de conducători de doctorat sau directori de școli doctorale;
	3. angajați ai ASE din București care își desfășoară activitatea în cadrul Consiliului pentru Studiile Universitare de Doctorat ori în cadrul Direcției Managementul Cercetării și Inovării din ASE din București, persoane cărora le revin responsabilități potrivit prezentelor Norme Interne;
	4. autori/coautori de articole științifice publicate în reviste din străinătate cotate Web of Science, cu AIS nenul, care pot fi salariați ai ASE sau nu, articole pentru care cel puțin un student – doctorand al ASE are calitatea de autor/coautor și se află totodată înmatriculat în primii trei ani de studii sau în perioada de prelungire.
2. Pentru persoanele vizate descrise la alin. (1) lit. a, datele personale supuse prelucrării sunt:
	1. numele și prenumele;
	2. calitatea de student – doctorand al ASE din București;
	3. anul de studii;
	4. anul înmatriculării;
	5. datele de identificare a Școlii doctorale;
	6. titlul lucrării acceptate;
	7. numărul de telefon;
	8. adresa de e-mail instituțional;
	9. semnătura olografă și/sau semnătura electronică, după caz.
3. Pentru persoanele vizate descrise la alin. (1) lit. b, datele personale supuse prelucrării sunt:
	1. numele și prenumele;
	2. calitatea de conducător de doctorat sau director de școală doctorală din cadrul ASE;
	3. datele de identificare a Școlii doctorale în care își desfășoară activitatea în calitate de conducător de doctorat sau director de școală doctorală din cadrul ASE;
	4. gradul didactic și titlul universitar;
	5. semnătura olografă și/sau semnătura electronică, după caz.
4. Pentru persoanele vizate descrise la alin. (1) lit. c, datele personale supuse prelucrării sunt:
	1. numele și prenumele;
	2. departamentul în care își desfășoară activitatea în calitate de salariați ai ASE;
	3. gradul didactic și titlul universitar, dacă este cazul;
	4. semnătura olografă și/sau semnătura electronică, după caz.
5. Pentru persoanele vizate descrise la alin. (1) lit. d, datele personale supuse prelucrării sunt:
	1. numele și prenumele;
	2. afilierea articolului.
6. Pentru persoanele vizate aflate în situațiile descrise la alin. (1) lit. a, b și c, datele personale menționate la alin. (2), alin. (3) și la alin. (4) se colectează direct de la persoanele vizate care completează și semnează olograf sau electronic formularele care se regăsesc în Anexa 1, în Anexa 2 și/sau în
Anexa 3 și în Anexa 4, după caz.
7. Pentru persoanele vizate aflate în situația descrisă la alin. (1) lit. d, datele personale menționate la alin.(5)
	1. se colectează prin intermediul surselor publice de informare, respectiv baza de date Web of Science (WoS), gestionată de Clarivate Analytics;
	2. se consemnează în cuprinsul formularelor care se regăsesc în Anexa 2 și/sau Anexa 3 de către persoanele vizate evidențiate la alin. (1) lit. a.
8. Scopurile în care se prelucrează datele personale anterior menționate se definesc în temeiul art. 6 alin.(1) lit. (b), (c) și (f) din GDPR, astfel:
	1. prelucrarea este necesară în vederea îndeplinirii obligaţiilor contractuale asumate de operatorul ASE în contractele individuale de muncă încheiate cu angajații acesteia, potrivit legislației incidente relațiilor de muncă – temei legal definit la art. 6 alin. (1) lit. b din GDPR;
	2. prelucrarea este necesară în vederea îndeplinirii obligaţiilor contractuale asumate de operatorul ASE în contractele individuale de școlarizare încheiate cu studenții – doctoranzi ai ASE, potrivit legislației naționale relevante – temei legal definit, de asemenea, la art. 6 alin. (1) lit. b din GDPR;
	3. prelucrarea este necesară în vederea îndeplinirii obligaţiilor care revin operatorului ASE, potrivit obligațiilor legale de întocmire a documentelor de decontare a unor cheltuieli, precum și obligațiilor legale de arhivare – temei legal definit la art. 6 alin. (1) lit. c din GDPR;
	4. promovarea unui interes legitim al ASE, respectiv acela de stimulare a producției științifice de calitate din partea studenților – doctoranzi ai ASE și de creștere a vizibilității internaționale a activității de cercetare din cadrul Academiei de Studii Economice din București, desfășurată cu participarea și implicarea studenților – doctoranzi – temei legal definit la art. 6 alin. (1) lit. f din GDPR.
9. Durata de păstrare a datelor personale anterior menționate este durata stabilită de legislația relevantă menționată anterior și/sau de duratele definite în nomenclatorul arhivistic al ASE.
10. În materia prelucrării datelor cu caracter personal, angajații ASE, precum și studenții – doctoranzi pentru care se aplică prezentele Norme, vor lua la cunoștință asupra următoarelor:
	1. Conținutul prezentelor Norme;
	2. La nivelul ASE, responsabilul cu protecția datelor (DPO) poate fi contactat la adresa de
	e-mail: gdpr@ase.ro
	3. Drepturile conferite de Regulamentul UE 679 / 2016, inclusiv drepturile pe care subiecții datelor cu caracter personal le dețin, respectiv dreptul de acces la date (art. 15 al GDPR), dreptul la rectificare (art. 16 al GDPR) în conformitate cu prevederile legale în vigoare, dreptul la ștergerea datelor („dreptul de a fi uitat” – art. 17 al GDPR), dreptul la restricționarea prelucrării (art. 18 al GDPR), dreptul la portabilitatea datelor (art. 20 al GDPR), dreptul la opoziție (art. 21 al GDPR), dreptul de a nu fi supus unei decizii individuale automatizate (art. 22 al GDPR), dreptul de intervenție asupra datelor (art. 22 alin. 3 al GDPR), dreptul de adresare către Autoritatea Națională de Supraveghere a Prelucrării Datelor cu Caracter Personal și/sau către instanțele de judecată competente (art. 12 alin. 4 al GDPR).
	4. Riscurile la care se expun persoanele vizate evidențiate la alin. (1) lit. a în situația în care refuză prelucrarea datelor cu caracter personal ce le aparțin ori se opun efectuării acestei prelucrări, respectiv:
		1. de a împiedica aplicarea dispozițiilor legale în temeiul cărora se procedează la decontarea unor cheltuieli și la arhivarea documentelor justificative întocmite în acest scop;
		2. de a contraveni prevederilor exprese ale unui act normativ intern al ASE;
		3. de a contraveni prevederilor exprese ale contractului individual de școlarizare în care se stipulează obligația de conformare / respectare a prevederilor actelor normative interne ale ASE;
		4. de a nu beneficia de posibilitatea de finanțare de către ASE din București pentru participarea la conferințe naționale / internaționale, după caz;
		5. de a nu beneficia de posibilitatea de decontare a cheltuielilor de publicare a unui articol într-o revistă indexată Web of Science, cu AIS nenul, după caz;
		6. de a căpăta obligația de restituire a sumelor primite drept finanțare pentru participare la conferințe sau drept decontare a cheltuielilor de publicare a unui articol într-o revistă indexată Web of Science cu AIS nenul, în situația unui refuz asupra prelucrării datelor cu caracter personal, exprimat ulterior aprobării de către ASE pentru finanțare / decontare de cheltuieli la cererea persoanei vizate.
	5. Riscurile la care se expun persoanele vizate evidențiate la alin. (1), lit. b și c în situația în care refuză prelucrarea datelor cu caracter personal ce le aparțin ori se opun efectuării acestei prelucrări, respectiv:
		1. de a împiedica aplicarea dispozițiilor legale în temeiul cărora se procedează la decontarea unor cheltuieli și la arhivarea documentelor justificative întocmite în acest scop;
		2. de a contraveni prevederilor exprese ale unui act normativ intern al ASE;
		3. de a contraveni prevederilor exprese ale contractului individual de muncă în care se stipulează obligația de conformare / respectare a prevederilor actelor normative interne ale ASE.
	6. Obligațiile care le revin angajaților ASE potrivit celor prevăzute în *Politica A.S.E. pentru personalul didactic, didactic auxiliar și nedidactic care, în calitate de angajat al A.S.E., prelucrează date cu caracter personal*, document publicat pe pagina: <https://bit.ly/31OqIlW>

Anexa 1

Hotărârea CSUD nr......../..........................

Director CSUD,

Prof. univ. dr. Mirela Ionela ACELEANU

CERERE DE FINANŢARE

pentru participarea la conferințe interne/internaționale

Subsemnatul (a).................................................................................................................... student - doctorand în cadrul Academiei de Studii Economice din București, în anul ....... de studii, înmatriculat(ă) la data de ......................................., înmatriculat în domeniul de doctorat............................................................................................................., în cadrul Școlii doctorale.......................................................................................................... având conducător de doctorat pe Dl/Dna prof.univ.dr. ............................................................................................., solicit aprobarea pentru a participa la conferința....................................................................................................................................................., ce se va desfășura FIZIC/ONLINE și va avea loc în perioada ....................................., în țara.........................................................

 Cheltuielile pentru participarea la conferință se suportă astfel:

* + transport național/internaţional (pentru conferință cu prezență fizică)- CSUD- suma estimată .....................
	+ cazare (pentru conferință cu prezență fizică) – CSUD- suma estimată.........
	+ taxa participare (pentru conferință cu prezență fizică sau ONLINE) – CSUD- suma ......
	+ alte taxe - de către doctorand.

***Observație****. Pentru participarea la conferințe internaționale: suma maximă ce poate fi decontată este de 5000 lei, iar pentru participarea la conferințe organizate pe teritoriul României suma maximă ce poate fi decontată este de 3000 lei.*

Obiectivele deplasării: Participarea la Conferinţa ......................................................... în cadrul cercetării doctorale derulate în cadrul Academiei de Studii Economice din București.

Am luat la cunoștință și sunt de acord cu *Normele Interne ale CSUD privind participarea doctoranzilor din Academia de Studii Economice din București la conferințe naționale și internaționale* (http://doctorat.ase.ro/conferinte/norme-csud-privind-participarea-la-conferinte).

 Data............................... Student doctorand,

 ..............................................

*Anexa 2*

Hotărârea CSUD nr......../..........................

**Director CSUD,**

Prof. univ. dr. Mirela Ionela ACELEANU

**Director Școala doctorală...................,**

Nume, prenume

............................................................

**FORMULAR DE ÎNSCRIERE**

**pentru participare la conferinţe**

**Nume şi prenume student doctorand:** .......................................................................................................

**Telefon:** ..................................................... **E-mail instituțional:** ......................................................

**Școala doctorală:** ....................................................................................................................................................

**Date despre conferinţă**

|  |  |
| --- | --- |
| Denumirea conferinţei |  |
| Instituţia organizatoare |  |
| Conferința se desfășoară FIZIC / ONLINE |  |
| Locul desfăşurării conferinţei, țara |  |
| Perioada desfăşurării conferinţei |  |
| Web-site conferinţă |  |

**Date despre participarea la conferinţă**

|  |  |
| --- | --- |
| Titlul lucrării ştiinţifice acceptate |  |
| Numele şi prenumele autorilor |  |
| Numele şi prenumele doctorandului care efectuează deplasarea |  |
| Perioada deplasării |  |
| Mijloc de transport |  |
| Ruta călătoriei |  |

|  |  |
| --- | --- |
| Estimare buget deplasare*(se marchează categoria de cheltuieli pentru care se va solicita decontare)* | taxa de participare la conferinţă: suma......... |
| cheltuieli de transport: suma estimată........... |
| cheltuieli de cazare: suma estimată........... |

*Declar că am luat la cunoştinţă prevederile* și sunt de acord cu *Normele Interne ale CSUD privind participarea studenților - doctoranzi din Academia de Studii Economice din București la conferințe naționale și internaționale.*

Data:

 **Student doctorand, Conducător de doctorat,**

 Nume, prenume/Semnătura Nume, prenume/Semnătura

 ............................... ..........................................................

Anexa 3

Hotărârea CSUD nr......../..........................

**Director CSUD,**

Prof. univ. dr. Mirela Ionela ACELEANU

**Director Școala doctorală...................,**

Nume, prenume

............................................................

............................................................

# Formular de solicitare a decontării taxelor de publicare a unui articol în revistă indexată Web of Science, cu AIS nenul

# Date personale

Nume Prenume Student-doctorand, anul Școala Doctorală Telefon E-mail (instituțional)

**Date revistă**

Denumire Website

AIS (corespunzător ultimului raport Web of Science)

# Date articol

Autor/i (cu precizarea afilierii fiecărui autor):

 Titlu articol: Data publicării:

**Finanțare solicitată**

Taxa de publicare: euro / lei\*

□ Declar că taxele de publicare nu au fost solicitate spre decontare în cadrul unor proiecte de cercetare sau de la alți finanțatori.

\* Echivalarea în lei se face la cursul BNR de la data plății

**Data: Semnătura:** ......................................

**Documente anexate (obligatorii):**

* articolul publicat în revistă
* dovada plății taxei de publicare din fonduri proprii
* extras pentru contul în care urmează să se vireze sumele aprobate spre decontare

**Aviz Conducător de doctorat, *Aviz DMCI,***

# Anexa 4

DECLARAȚIE

de luare la cunoștință și CONSIMȚĂMÂNT asupra prelucrărilor de date cu caracter personal în contextul decontării taxelor de publicare și a finanțării participării la conferințe

 Subsemnatul (a).................................................................................................................... student(ă) - doctorand în cadrul Academiei de Studii Economice din București, în anul ....... de studii, înmatriculat(ă) la data de ......................., domeniul de doctorat...................................,în cadrul Școlii doctorale..........................................................................................................,

declar următoarele:

1. Am luat la cunoștință asupra conținutului *Normelor Interne ale CSUD privind participarea doctoranzilor din Academia de Studii Economice din București la conferințe naționale și internaționale și pentru decontarea taxelor de publicare a articolelor indexate Web of Science*, denumite în continuare prin sintagma Normele Interne;
2. Am luat la cunoștință și am înțeles prevederile **Art. 24. Prelucrarea datelor cu caracter personal** din cadrul Normelor Interne anterior menționate.
3. Înțeleg că, în eventualitatea în care subsemnatul / subsemnata refuz la momentul actual efectuarea prelucrării datelor cu caracter personal ce îmi aparțin, atunci, pe cale de consecință, mă expun riscului de a nu mi se aproba cererea întocmită

□ în scopul de a mi se deconta de către ASE cheltuielile prilejuite de participarea la conferința despre care am detaliat în formularul din Anexa 1 și respectiv din Anexa 2 din cadrul Normelor Interne anterior menționate;

□ în scopul de a mi se deconta de către ASE cheltuielile pe care le-am efectuat plătind taxele de publicare pentru articolul al cărui autor / coautor sunt și despre care am detaliat în formularul din Anexa 3 din cadrul Normelor Interne anterior menționate.

1. Pe cale de consecință, subsemnatul / subsemnata îmi exprim consimțământul pentru prelucrarea datelor cu caracter personal care îmi aparțin și pe care le-am consemnat olograf și/sau electronic în formularele din Anexa 1, Anexa 2 și/sau Anexa 3 și Anexa 4 din cadrul Normelor Interne anterior menționate, astfel:

□ DA, SUNT DE ACORD ca ASE din București să prelucreze datele cu caracter personal care îmi aparțin în scopul precizat de subsemnatul / subsemnata prin bifare la punctul 3 din prezentul document.

□ NU, REFUZ ca ASE din București să prelucreze datele cu caracter personal care îmi aparțin în scopul precizat subsemnatul / subsemnata prin bifare la punctul 3 din prezentul document.

1. Înțeleg că, în eventualitatea în care subsemnatul / subsemnata **exprim un refuz la momentul actual** pentru efectuarea prelucrării datelor cu caracter personal ce îmi aparțin, atunci, pe cale de consecință, mă expun următoarelor riscuri:
	* 1. de a împiedica aplicarea în cadrul ASE din București a dispozițiilor legale în temeiul cărora se procedează la decontarea unor cheltuieli și la arhivarea documentelor justificative întocmite în acest scop;
		2. de a contraveni prevederilor exprese ale unui act normativ intern al ASE din București;
		3. de a contraveni prevederilor exprese ale contractului individual de școlarizare în care se stipulează obligația de conformare / respectare a prevederilor actelor normative interne ale ASE;
		4. de a nu beneficia de posibilitatea de finanțare de către ASE din București pentru participarea la conferințe naționale / internaționale, după caz;
		5. de a nu beneficia de posibilitatea de decontare a cheltuielilor de publicare a unui articol într-o revistă indexată Web of Science, cu AIS nenul, după caz;
2. Înțeleg că, în eventualitatea în care subsemnatul / subsemnata, după obținerea de la ASE din București a finanțării pentru participarea la o conferință națională / internațională sau a decontării cheltuielilor de publicare a unui articol într-o revistă indexată Web of Science cu AIS nenul, **exprim ulterior un refuz** pentru efectuarea prelucrării datelor cu caracter personal ce îmi aparțin, atunci, pe cale de consecință, mă expun riscului de a căpăta obligația de restituire a sumelor primite de la ASE din București fie drept finanțare pentru participare la conferințe fie drept decontare a cheltuielilor de publicare a unui articol într-o revistă indexată Web of Science cu AIS nenul.
3. Am luat la cunoștință de drepturile mele conferite de Regulamentul UE 679 / 2016, denumit în continuare GDPR, inclusiv despre drepturile pe care subiecții datelor cu caracter personal le dețin, respectiv dreptul de acces la date (art. 15 al GDPR), dreptul la rectificare (art. 16 al GDPR) în conformitate cu prevederile legale în vigoare, dreptul la ștergerea datelor („dreptul de a fi uitat” – art. 17 al GDPR), dreptul la restricționarea prelucrării (art. 18 al GDPR), dreptul la portabilitatea datelor (art. 20 al GDPR), dreptul la opoziție (art. 21 al GDPR), dreptul de a nu fi supus unei decizii individuale automatizate (art. 22 al GDPR), dreptul de intervenție asupra datelor (art. 22 alin. 3 al GDPR), dreptul de adresare către Autoritatea Națională de Supraveghere a Prelucrării Datelor cu Caracter Personal și/sau către instanțele de judecată competente (art. 12 alin. 4 al GDPR).

Declar că am înțeles pe deplin conținutul prezentului document.

Nume și prenume (scrise cu litere mari de tipar) ……………………

Data:…………………..

Semnătura ……………….

1. REGULAMENTUL nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) emis de Parlamentul European și Consiliul Uniunii Europene [↑](#footnote-ref-1)